Diari Oficial de la Generalitat Valenciana


Sumari del DOGV 4464, del 21-03-2003 (2003/3283)

ACORD d'11 de març de 2003, del Consell de la Generalitat, pel qual s'autoritza el canvi de titularitat a favor de la mercantil SAT FRUTSOL, RL, núm. 8.842, de l'actuació integral d'interés comunitari adjudicada a Frutos Industriales, SL., per acord de 23 de novembre de 1999.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4464

Data del DOGV
:   21-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3283


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD d'11 de març de 2003, del Consell de la Generalitat, pel qual s'autoritza el canvi de titularitat a favor de la mercantil SAT FRUTSOL, RL, núm. 8.842, de l'actuació integral d'interés comunitari adjudicada a Frutos Industriales, SL., per acord de 23 de novembre de 1999. [2003/3283]
  
El Consell de la Generalitat, en la reunió del dia 11 de març de 2003, va adoptar l'acord següent:
  
Vista la sol·licitud formulada pel senyor José R. Alfonso Ortega, en representació de l'empresa Comercial de Frutos Industriales, SL, per la qual va sol·licitar el canvi de titularitat de la Declaració d'Interés Comunitari de l'ampliació d'una central hortofructícola en la partida del Camí del Molí Vell, polígon 2, del terme municipal de Sollana, i de conformitat amb els següents
  
Fets
  
Primer
  
Per mitjà de l'acord de 23 de novembre de 1999, el Consell de la Generalitat va aprovar l'ordenació urbanística relativa a l'atribució d'ús i aprofitament sol·licitada per la mercantil Comercial de Frutos Industriales, SL, d'una actuació integral d'interés comunitari consistent en l'ampliació d'una central hortofructícola en el Camí del Molí Vell, polígon 2, parcel·les 34, 49, 50, 51, 52, 287 i 134, en sòl no urbanitzable del terme municipal de Sollana, que s'ha de desplegar en els termes de l'article 20 de la Llei 4/1992, de 5 de juny, de la Generalitat, del Sòl No Urbanitzable.
  
Segon
  
Amb data 22 de novembre de 2002, es va presentar un escrit davant del conseller d'Obres Públiques, Urbanisme i Transports pel senyor José R. Alfonso Ortega, en representació de Comercial de Frutos Industriales, SL, pel qual sol·licitava l'autorització del Consell de la Generalitat per al canvi de titularitat de la mencionada Declaració d'Interés Comunitari, a favor de SAT FRUTSOL, RL, núm. 8.842, ja que per motius d'integració i successió d'empresa és esta última empresa la que continuarà l'activitat i és la que suporta el muntant econòmic total de la inversió, i s'acompanya de la documentació la següent:
  
Còpia d'escriptura de compravenda amb subrogació i novació modificativa de préstec hipotecari, agrupació, constitució de règim de propietat vertical, adjudicació de finques i declaració d'obra nova atorgada el 22 de febrer de 2000, i còpia d'escriptura de compravenda atorgada el 27 de març de 2002.
  
Tercer
  
El dia 3 de gener de 2003 es va sol·licitar al senyor José R. Alfonso Ortega, en representació de Comercial de Frutos Industriales, SL, que completara la documentació per mitjà de la justificació de la titularitat de la parcel·la 50, del polígon 2, del terme municipal de Sollana.
  
Quart
  
El 15 de gener de 2003, es va presentar per part del senyor Paulo Cesar Cárcel Carrión, en nom de l'empresa SAT FRUTSOL, RL, núm. 8.842, la documentació integrada, a més de les escriptures citades anteriorment, el pla cadastral, l'escriptura de compravenda atorgada el 23 d'agost de 1991, l'escriptura d'agrupació de parcel·les i la declaració d'obra nova atorgada amb data 5 d'abril de 1993, les dos referides a la parcel·la 50, del polígon 2, i l'escriptura de declaració d'obra nova de 24 de gener de 1994.
  
Cinqué
  
El 20 de gener de 2003, el Servici Territorial d'Urbanisme de Valencia va informar favorablement la sol·licitud del canvi de titularitat de la Declaració d'Interés Comunitari, acordada pel Consell de la Generalitat el 23 de novembre de 1999.
  
Sisé
  
El conseller d'Obres Públiques, Urbanisme i Transports, el 12 de febrer de 2003, va informar favorablement la mencionada sol·licitud del canvi de titularitat de la Declaració d'Interés Comunitari.
  
Fonaments de dret
  
Primer
  
L'apartat V de la Declaració d'Interés Comunitari, sol·licitada per Comercial de Frutos Industriales, SL, i aprovada pel Consell de la Generalitat el dia 23 de novembre de 1999, establix que tot canvi que es produïsca en la titularitat de la promoció de l'actuació integral necessitarà l'autorització prèvia del Consell de la Generalitat.
  
Segon
  
El Consell de la Generalitat és l'òrgan competent per a autoritzar el canvi de titularitat de l'actuació aprovada per mitjà de Declaració d'Interés Comunitari pel procediment extraordinari, de conformitat amb el que disposa l'article 20 de la Llei del Sòl No Urbanitzable i en l'article 5.h) del Reglament dels Òrgans Urbanístics de la Generalitat aprovat per mitjà del Decret 77/1996, de 16 d'abril, del Consell de la Generalitat.
  
D'acord amb els preceptes legals citats i la resta de general i pertinent aplicació, a proposta del conseller d'Obres Públiques, Urbanisme i Transports, el Consell de la Generalitat
  
ACORDA
  
Aprovar l'autorització del canvi de titularitat a favor de la mercantil SAT FRUTSOL, RL, núm. 8.842, de la Declaració d'Interés Comunitari tramitada pel procediment extraordinari de l'article 20 de la Llei 4/1992, de 5 de juny, de la Generalitat, del Sòl No Urbanitzable, i aprovada pel Consell de la Generalitat per mitjà de l'acord de 23 de novembre de 1999, consistent en l'ampliació d'una central hortofructícola, en la partida del Camí del Molí Vell, polígon 2, parcel·les 34, 49, 50, 51, 52, 134 i 287, del terme municipal de Sollana.
  
Contra l'acord, que posa fi a la via administrativa, es podrà interposar recurs potestatiu de reposició davant del Consell de la Generalitat en el termini d'un mes, comptador des del dia següent al de la notificació d'esta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, el recurs contenciós administratiu davant de la Sala Contenciosa Adminsitrativa del Tribunal Superior de Justícia de la Comunitat Valenciana en el termini de dos mesos, comptadors des del dia següent al de la notificació d'esta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que es puga exercitar qualsevol altre recurs que s'estime oportú.
  
València, 11 de març de 2003
  
El vicepresident i secretari del Govern Valencià,